વર્ષ ૨૦૧૫માં બનાસકાંઠાના સરહદી થરાદ પંથકને વિનાશકપુરે રિતસરનો ઘમરોળી મુક્યો હતો. સો વર્ષના સમયમાં આ પ્રકારનું પાણી પંથકના કોઇ નાગરીકે જોયું કે સાંભળ્યું ન હતું.પરંતુ થરાદ નગરમાં આડેધડ દબાણોના કારણે પાણીના નિકાલનો કુદરતી માર્ગ અવરોધાતાં પાણી નગરના પોણાભાગના વિસ્તારમાં ફરી વળ્યું હતું.જો કે આવા પાણીની કોઇને કલ્પના પણ નહી હોઇ શહેરના પોષવિસ્તાર ગણાતી ગણેશસોસાયટી અને લક્ષ્મીસોસાયટીમાં પાંચથી દસફુટ પાણી ફરી વળ્યાં હતાં.રાત્રે આવેલા પાણીના કારણે તમામ પુર્વ ધારાસભ્ય સહિત તબીબ,વેપારી જેવા અગ્રણીઓને ઘરવખરી એજ અવસ્થામાં મુકીને જીવ બચાવીને સલામત સ્થળે ભાગવાની સ્થિતી સર્જાઇ હતી.